Tudorel Stoica, sfat pentru „tricolori” în perspectiva meciurilor de la EURO 2024: „Trebuie să jucăm fără teamă!”
Naționala României va juca în vara acestui an la EURO 2024, după o pauză de 8 ani de la participarea la un turneu final (EURO 2016).
Tudorel Stoica a vorbit despre misiunea „tricolorilor” în Germania. Fostul căpitan al Stelei știe cum trebuie abordate partidele de către elevii lui Edi Iordănescu.
„Trebuie să jucăm fără teamă!”
„Orice se poate întâmpla la Euro. Atât timp cât meciurile încep de la 0-0 și s-au mai nivelat valorile. Avem șansa noastră. Să vedem cum vor aborda tricolorii meciurile. Dacă facem antijoc, nu știu cât vom rezista și ce vom obține!
Suntem „acolo”, la categoria „orice se poate întâmpla”. Să nu uităm cum a câștigat Danemarca un Euro în 1992, venind de pe plajă, sau Grecia în 2004, împotriva tuturor calculelor. Și noi venim din vacanță, unii nu evoluează la echipele lor de club, așa că trebuie să jucăm fără teamă”, a transmis Tudorel Stoica, pentru GSP.ro.